Lonbardo-Veneto

El Regno Lonbardo-Veneto l'era un vecio Stato soto el controło de l'Austria, che l'è stà fondà inte el 1815 col Congreso de Viena, che el conprendéa quaxi tuta ła Lonbardia de dèso, el Veneto e el Friul. L'Inperador de l'Austria l'era anca Re del Lonbardo-Veneto, e l'era raprexentà da un Vicerè.

El novo Stato el conprendéa i teritori dei veci Ducato de Milan e Ducato de Mantoa, ła Valtełina che prima ła stava coła Svisera, e el vecio Stato da tera de ła Republica de Venesia.

Inte el 1859, par via del'iniziałe sconfita austriaca inte ła Seconda Guera de Indipendensa itałiana, ła Lonbardia (sensa Mantoa) ła ghe stà data ai tałiani, e inte el 1866 coła Tersa Guera de Indipendensa anca quel che jera restà del Regno l'è pasà al'Itałia.

El Lonbardo-Veneto l'era sistemà come un regno bipartìo: ła Lonbardia e el Veneto, separè dal Mincio, le gavéa ognuna un proprio Consiglio de Goerno co a cao el so Goernador, e dei organismi aministrativi distinti.

Categoria:Antighi Stati italiani